 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 26 Σεπτεμβρίου 2018**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Αύξηση-ρεκόρ τα έσοδα της δημοτικής συγκοινωνίας το 2018”

Θεαματική τάση ανόδου παρουσιάζουν τα έσοδα της δημοτικής συγκοινωνίας αλλά και ο αριθμός των εισιτηρίων.

Η αύξηση των εσόδων τους μήνες Μάιο-Ιούνιο-Ιούλιο-Αύγουστο κινείται σε ποσοστό 22,85% σε σχέση με το 2017 και 29,70% σε σχέση με το 2016 ενώ σε απόλυτους αριθμούς τα έσοδα αυτούς τους μήνες ανήλθαν σε 784.952,59 ευρώ.

Με δεδομένο ότι ο Σεπτέμβριος κινείται σε πολύ υψηλά επίπεδα αν ο Οκτώβριος κινηθεί στα ίδια επίπεδα με πέρυσι, υπολογίζεται ότι τα έσοδα του πενταμήνου Μαΐου-Οκτωβρίου θα ξεπεράσουν τα 1.100.000 ευρώ.

**Καθοριστικός παράγοντας για την αύξηση των εσόδων ήταν η ένταξη στο στόλο των δύο λεωφορείων που μισθώθηκαν για την καλοκαιρινή περίοδο και επέτρεψαν στην ΚΕΚΠΑΠΥΑΣ, εκτός από την πιο ποιοτική εξυπηρέτηση των επιβατών της, να προσθέσει 2 νέες γραμμές (1 απογευματινή και 1 πρωινή) αλλά και πολλά επιπλέον δρομολόγια στις ήδη υπάρχουσες.**

**Στους δύο μήνες λειτουργίας τους έχουν φέρει συνολικά 83.391,76 € στα ταμεία της ΚΕΚΠΑΠΥΑΣ, (35.954,25 € η φυσούνα που ανέλαβε την νέα γραμμή και 47.437,51 το 12μετρο που ανέλαβε υπάρχουσα γραμμή με περισσότερα δρομολόγια).**

Αν είχαν εγκριθεί νωρίτερα οι προσλήψεις οδηγών από την Πολιτεία είναι δεδομένο ότι τα έσοδα θα ήταν ακόμα περισσότερα ενώ πρέπει να σημειωθεί ότι **καταγράφεται και αύξηση των εσόδων από τις διαφημίσεις.**

**Γραφείο Τύπου Δήμου Κω**